મિની એલિવેટર વિકસિત કરવાના કામમાં સહકાર આપી રહેલી જાપાનની એક કંપની ૨૦૫૦ સુધીમાં પ્રવાસીઓને અવકાશી સફર કરાવવા માટે તેની પોતાની એલિવેટર વિકસિત કરવા માટે બીજા માર્ગો શોધી રહી છે. આ કંપનીએ એવું કહ્યું છે કે સ્ટીલ કરતાં ૨૦ ગણી મજબૂત એવી નેનોટયૂબ ટેક્નોલોજીનો ઉપયોગ કરીને પૃથ્વીની સપાટીથી ૯૬,૦૦૦ કિલોમીટર અવકાશમાં એક લિફ્ટ શાફ્ટનું નિર્માણ કરવામાં આવશે. કંપનીએ લોકોને અવકાશી સફરે લઈ જવાની આશા વ્યક્ત કરી હતી. આ કંપનીએ સૌથી પહેલા ૨૦૧૪માં આ પ્લાન બહાર પાડયો હતો અને દાવો કર્યો હતો કે તેનું બાંધકામ સંભવિત છે.